CELEX: 32012R0894
Language: sk
Date: 2012-08-06 00:00:00
Title: Vykonávacie nariadenie Komisie (EÚ) č. 894/2012 zo 6. augusta 2012 o zatriedení určitého tovaru do kombinovanej nomenklatúry

29.9.2012   
            
            
               SK
            
            
               Úradný vestník Európskej únie
            
            
               L 264/3
            
         VYKONÁVACIE NARIADENIE KOMISIE (EÚ) č. 894/2012
   zo 6. augusta 2012
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa stanovili všeobecné pravidlá výkladu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je ustanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
            
         
               (3)
            
            
               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.
            
         
               (4)
            
            
               Je potrebné umožniť, aby s výhradou opatrení platných v Európskej únii týkajúcich sa systémov dvojitej kontroly a predbežného a následného dohľadu nad dovozom textilných výrobkov do Európskej únie, sa na záväzné informácie o nomenklatúrnom zatriedení tovaru vydané colnými orgánmi členských štátov s ohľadom na zatriedenie tovaru do kombinovanej nomenklatúry, ktoré nie sú v súlade s týmto nariadením, mohol držiteľ naďalej odvolávať po dobu 60 dní, podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).
            
         
               (5)
            
            
               Výbor pre colný kódex nevydal stanovisko v lehote stanovenej jeho predsedom,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa číselného znaku KN uvedeného v stĺpci 2 tejto tabuľky.
   Článok 2
   S výhradou opatrení platných v Európskej únii týkajúcich sa systémov dvojitej kontroly a predbežného a následného dohľadu nad dovozom textilných výrobkov do Európskej únie sa možno odvolávať na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, počas 60 dní podľa článku 12 ods. 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 6. augusta 2012
      
         
            Za Komisiu v mene predsedu
         
         Antonio TAJANI
         
            podpredseda
         
      
   
   
      (1)  Ú. v. ES L 256, 7.9.1987, s. 1.
   
      (2)  Ú. v. ES L 302, 19.10.1992, s. 1.
   
      PRÍLOHA
      
                  Opis tovaru
               
               
                  Zatriedenie
                  (číselný znak KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  Celkom dohotovený výrobok pozostávajúci z 10 obdĺžnikových pásikov, z ktorých každý má dĺžku približne 25 cm a šírku približne 2 cm, z netkaných syntetických vlákien (polyetylén) spevnených spojivom. Pásiky sú navzájom pozdĺžne spojené perforovanými bodmi.
                  Hlavná časť jednej strany pásikov je jednofarebná. Konce a rubová strana pásikov sú biele. Na jednom konci každého pásika je zapínací mechanizmus, ktorý pozostáva na lícnej strane z kľukatého razenia a na rube z vrstvy lepidla pokrytej nepriľnavou papierovou páskou, ktorá sa pri zapínaní náramku odstráni.
                  Na lícnej strane jednotlivých pásikov tesne pred zapínacím systémom, ale na bielom pozadí, je čiernou farbou vytlačené poradové číslo s veľkosťou 5 mm.
                  Po oddelení jednotlivých pásikov pozdĺž perforovaných bodov a po zapnutí vytvorí každý pásik náramok odolný voči roztrhnutiu.
                  (Pozri fotografiu č. 663.) (1)
                  
               
               
                  6307 90 98
               
               
                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry, poznámkou 7 b) a 8 a) k XI. triede a znením číselných znakov KN 6307, 6307 90 a 6307 90 98.
                  K objektívnym vlastnostiam výrobku patrí, že hlavná časť každého pásika je jednofarebná a poradové číslo je vytlačené na nedôležitom mieste, pričom pri nosení náramku je sotva viditeľné a je celkom malé a nenápadné. Vzhľadom na uvedené vlastnosti sa za prvotný účel považuje identifikácia ľudí prostredníctvom farby náramku, zatiaľ čo vytlačené poradové číslo plní vedľajšiu úlohu. Keďže podstatný charakter a prvotný účel týchto náramkov sú určené ich farbou a nie číslom, ktoré je na nich vytlačené, zatriedenie do 49. kapitoly je vylúčené (pozri takisto vysvetlivky HS k 49. kapitole, všeobecne, prvý odsek).
                  Výrobok je zhotovený z netkaných textílií položky 5603. Keďže tieto náramky sú vyrobené v dohotovenom stave, pripravené na použitie po jednoduchom oddelení od seba pomocou perforovaných bodov, sú teda „celkom dohotovenými“ textilnými výrobkami v zmysle poznámky 7 b) k XI. triede. Podľa poznámky 8 a) k XI. triede sa 56. kapitola nevzťahuje na celkom dohotovené výrobky. Zatriedenie do 56. kapitoly je preto vylúčené.
                  V XI. triede nie sú konkrétne položky vzťahujúce sa na tento druh celkom dohotovených textilných výrobkov.
                  Výrobok sa preto má zatriediť ako „ostatné celkom dohotovené textilné výrobky“ do číselného znaku KN 6307 90 98.
               
            
         
      
         (1)  Fotografia má len informačný charakter.